cyanic-selkie/wikianc huggingface dataset:
Farfisa
Farfisa-urkuja käytti muun muassa Pink Floyd -yhtyeen Richard Wright etenkin yhtyeen varhaisilla albumeilla kuten The Piper at the Gates of Dawn ja Ummagumma. Vähitellen hän alkoi suosia Hammondia, ja viimeisen kerran Farfisa Compact Duoa kuullaan albumin The Dark Side of the Moon kappaleella ”Time”.
Nykyisin Farfisa valmistaa ovipuhelimia.
Mumtaz (näyttelijä)
Mumtaz Madhvani (o.s. Askari; s. 31. heinäkuuta 1947 Bombay, Brittiläinen Intia), yleensä pelkästään Mumtaz, on intialainen näyttelijä. Hän näytteli hindinkielisissä elokuvissa.
Yaduveer Krishnadatta Chamaraja Wadiyar
Yaduveer Gopal Raj Urs syntyi Swarup Anand Gopal Raj Ursin ja Tripurasundari Devin ainoana poikana. Hänen isosetänsä Mysoren maharadža Srikantadatta Narasimharaja Wadiyar kuoli lapsettomana vuonna 2013. Edesmenneen maharadžan vaimo Pramoda Devi ilmoitti vuonna 2015, että he adoptoivat Yaduveer Gopal Raj Ursin jatkamaan ruhtinaslinjaa. Devin mukaan hän teki päätöksen itse ja kysyi hyväksyntää muilta suvun jäseniltä. Adoption jälkeen Yaduveerista tuli perillinen ja hänen nimensä vaihdettiin Yaduveer Krishnadatta Chamaraja Wadiyariksi. Wadiyar opiskeli tuolloin Yhdysvalloissa Massachusettsin yliopistossa taloustiedettä. Hän valmistui toukokuussa 2015, jonka jälkeen loppukuussa hänet kruunattiin uudeksi maharadžaksi. Hän kommentoi sopeutuvansa uuteen asemaansa hyvin, vaikkakin moderni yliopistokoulutus ei valmistanut häntä uusiin velvollisuuksiinsa. Hänen mukaansa intialaiset uskonnolliset kirjoitukset ja vedalainen filosofia olivat hänelle vieraita asioita, joita hänen täytyi oppia ymmärtämään.
Wadiyar meni naimisiin rajasthanilaisen Dungarpurin maharadžan tyttären Trishika Kumari Singhin kanssa vuonna 2016. Hänen biologisen isänsä mukaan Wadiyar on tuntenut Singhin lapsuudestaan asti. Juhlia todistamaan osallistui noin tuhat henkeä ja iltapäivän vastaanotolle 2 500. Heille syntyi poika 6. joulukuuta 2017, joka oli ensimmäinen Wadiyar-dynastialle syntynyt lapsi vuosikymmeniin. Lapsettomuuden vuoksi useat Wadiyar-hallitsijat joutuivat adoptoimaan serkkujaan ja veljenpoikiaan. Ruhtinassuvun lapsettomuutta pyrki selittämään myös kansantarina, jonka mukaan satoja vuosia sitten elänyt Srirangapatnan hallitsijan vaimo Alemalemma teki itsemurhan, aviomiehensä maat vallanneiden, Wadiyarien sotilaiden jahdatessa häntä. Alemalemma kirosi kuollessaan Wadiyar-sukua, jotta he kuolisivat lapsettomina. Suku on yrittänyt lepyttää Alemalemmaa tekemällä uskonnollisia rituaaleja hänen puolestaan ja pystyttämällä hänelle patsaan.
Daugerutis
Daugerutis oli liettualainen ruhtinas, joka mainitaan Henrikin Liivinmaan kronikassa. Henrikin Liivinmaan kronikan mukaan Daugerutis surmasi itsensä vankeudessa vuonna 1213.
Daugerutis Henrikin kronikassa
Vuonna 1209 Henrik kertoi kronikassaan Jersikan latgallilaisen ruhtinaskunnan ruhtinas Vissewaldin (Vselovodin) olleen sukua liettualaiselle hallitsijalle, jonka takia Jersikan ruhtinaskunnasta tuli liettualaisten tukialue heidän järjestäessään retkiä saksalaisia vastaan.Myöhemmin kronikassa liettualainen hallitsija saa nimen Daugeruthe ja hänen kerrotaan olleen Vselovodin vaimon isä. Riian piispa Albert von Buxhövden kävi sotaa Jersikaa vastaan, poltti Jersikan linnan ja otti vangiksi ruhtinattaren, eli Daugerutisin tyttären. Vuonna 1213 sovittiin piispalle edullinen rauha Vselovodin kanssa. Kronikan mukaan samoihin aikoihin Daugerutis teki matkan Novgorodiin, jossa hän solmi rauhan liettualaisten ja Novgorodin välille. Sopimuksen sisältöä ei tiedetä tarkemmin. Siitä että novgorodilaiset solmivat rauhan Daugerutisin kanssa on päätelty tämän olleen merkittävässä asemassa liettualaisten keskuudessa. Paluumatkalla Novgorodista kalparitarit hyökkäsivät liettualaisten kimppuun ja ottivat Daugerutisin vangiksi. Tämän jälkeen hänet vietiin vankilaan nykyiseen Cēsisin kaupunkiin. Usean vankilassa vietetyn päivän jälkeen Daugerutisin luokse tuli vierailijoita Liettuasta ja vähän tämän jälkeen Daugerutis tappoi itsensä miekalla. Daugerutis surmasi itsensä luultavasti siksi, etteivät liettualaiset saaneet kokoon hänestä pyydettyjä lunnaita.
Reputation
Reputation (tyyliteltynä reputation) on yhdysvaltalaisen laulaja-lauluntekijä Taylor Swiftin kuudes studioalbumi, joka julkaistiin 10. marraskuuta 2017. Albumilta on julkaistu singlet "Look What You Made Me Do", "...Ready For It?", "End Game" ja "Delicate".
Reputation seuraa Swiftin vuoden 2014 albumia 1989, josta tuli maailmanlaajuinen menestys. Vuonna 2016 Swift sai paljon negatiivista julkisuutta hänen ja Kanye Westin välisen kiistan ja yksityiselämänsä takia ja vetäytyi julkisuudesta vuodeksi. Hän alkoi kirjoittaa Reputation-albumia tuona aikana. Swift käsittelee albumilla kokemaansa negatiivista julkisuutta ja kohua. Albumin kappaleet käsittelevät myös hänen uutta parisuhdettaan.
Reputation nousi Yhdysvalloissa Billboard 200 -albumilistan kärkeen. Se oli ehdolla parhaan pop-albumin Grammy-palkinnon saajaksi.
Taustaa
Reputation oli Taylor Swiftin ensimmäinen albumi vuoden 2014 albumin 1989 jälkeen. Swift ei ollut aiemmin pitänyt näin pitkää taukoa albumin välillä. Edellinen albumi 1989 oli ollut hänen menestynein levynsä. Levyllä on mm. hitit "Blank Space", "Shake It Off" ja "Style" ja se voitti vuoden albumin Grammy-palkinnon. 1989 oli Swiftin ensimmäinen puhdas pop-albumi, aiemmat albumit olivat olleet countrya tai country popia. Swift oli vuosina 2014-2016 jatkuvasti julkisuudessa sekä musiikkinsa että yksityiselämänsä takia ja antoi paljon haastatteluita.
Vuonna 2016 Swift sai paljon negatiivista julkisuutta hänen ja rap-artisti Kanye Westin riidan takia. West julkaisi keväällä 2015 kappaleen "Famous", jossa hän puhuu Swiftistä halventavasti. Kappaleessa on muun muassa säe "Me and Taylor might still have sex, why, I made that bitch famous". West väitti Swiftin hyväksyneen sanoitukset, Swift väitti ettei ollut koskaan kuullut kappaletta. Westin vaimo Kim Kardashian julkaisi puhelunauhoitteen, jolla West lukee osan sanoituksia Swiftille. Kardashian kutsui Swiftiä käärmeeksi ja sai paljon tukea. Swiftin sosiaalinen media täyttyi käärme-emojeista ja hänestä kirjoitettiin monia negatiivisia artikkeleita, joissa sanottiin Swiftin menettäneen maineensa. Vuonna 2020 nauhoituksesta vuoti julkisuuteen pidempi versio, josta kävi ilmi, että Swift oli kuullut osan sanoituksista, mutta ei kappaleen lopullista versiota eikä tiennyt, että häntä kutsuttaisiin bitch-sanalla.
Negatiiviseen julkisuuteen vaikutti myös Swiftin toinen riita laulaja Nicki Minajin kanssa, draama hänen entisen poikaystävänsä Calvin Harrisin ja silloisen poikaystävänsä Tom Hiddlestonin kanssa, liialliseksi koettu julkisuus ja Swiftin julkkiksista koostuva kaveriporukka. Lisäksi Swiftiä kritisoitiin siitä, ettei hän ottanut tuohon aikaan paljoa kantaa yhteiskunnallisiin asioihin. Kohun jälkeen Swift vetäytyi suurelta osin julkisuudesta vuodeksi ja hänen kaveriporukkansa hajosi.
Swift erosi Tom Hiddlestonista ja alkoi seurustella näyttelijä Joe Alwynin kanssa syksyllä 2016. Swiftin ja Alwynin suhde on albumin toinen tärkeä teema.
Tuotanto
Swift alkoi työstää Reputation-albumia vetäydyttyään vuodeksi julkisuudesta. Albumin nimi (engl. reputation = maine) ja useat albumin kappaleista, mm. single "This Is Why We Can't Have Nice Things" ja single "Look What You Made Me Do", käsittelevät kohua. Swift on myöhemmin kertonut, että hänellä oli tuolloin henkisesti vaikeaa.
Swiftin uusi parisuhde Joe Alwynin kanssa vaikutti suuresti kappaleiden sisältöön. Suuri osa kappaleista, mm. "New Years Day" ja "Call It What You Want", on rakkauslauluja. Swift on sanonut, että albumia inspiroi hänen oman elämänsä lisäksi myös televisiosarja Game of Thrones.
Swift kirjoitti useat albumin kappaleista Max Martinin ja Shellbackin kanssa. He toimivat myös tuottajina yhdessä Swiftin kanssa. Toiset albumin kappaleista ovat Swiftin ja Jack Antonoffin säveltämiä ja tuottamia. Muusikot Future ja Ed Sheeran vierailevat kappaleella "End Game".
Julkaisu ja markkinointi
Swift vihjasi uuteen musiikkiin tyhjentämällä sosiaalisen median tilinsä ja julkaisemalla niillä lyhyitä käärmevideoita elokuussa 2017. Käärmeet ovat tärkeä osa albumin estetiikka ja viittavat Swiftin vuoden 2016 kohuun. Swift julkaisi albumin ensimmäisen singlen "Look What You Made Me Do" 24. elokuuta. Kappale "...Ready for It?" julkaistiin vain kaksi viikkoa myöhemmin.
Albumi Reputation julkaistiin 10. marraskuuta 2017. Albumi oli viikon saatavilla vain fyysisenä levynä ennen kuin se julkaistiin myös streaming-palveluihin. Reputation nousi Yhdysvalloissa Billboard 200 -albumilistan kärkeen. Se nousi listaykköseksi myös useissa muissa maissa kuten Australiassa ja Iso-Britanniassa. Suomessa albumi nousi sijalle 5.
Albumista julkaistiin kolme eri CD-painosta, joilla kaikilla on samat kappaleet. Kaksi erilaista Deluxe-painosta sisältävät albumin lisäksi lehden, jossa on mm. valokuvia ja sanoituksia. Albumi on julkaistu myös vinyylinä.
Swift ei antanut albumiin liittyen ollenkaan haastatteluja. Hän alkoi puhua albumista ja ajanjaksosta vasta markkinoidessaan seuraavaa albumiaan Lover keväällä 2019 ja sanoi tuolloin halunneensa antaa musiikin ja maineen puhua puolestaan.
Swiftillä oli vuonna 2018 Reputation Stadium Tour -areenakiertue, jolla hän markkinoi albumia. Kiertueen säännölliseen ohjelmistoon kuuluivat melkein kaikki albumin kappaleet sekä vanhoja hittejä. Konserttinauhoitus kiertueelta julkaistiin Netflix-palvelussa 31. joulukuuta 2018.
Singlet
Ensimmäinen single "Look What You Made Me Do" julkaistiin 24. elokuuta 2017. Kappale sai ristiriitaisen palautteen, mutta nousi suoraan listaykköseksi.
Seuraava single oli kappale "...Ready for It?", joka julkaistiin vain kaksi viikkoa Look What You Made Me Do -kappaleen jälkeen. Kappale nousi Yhdysvalloissa singlelistan sijalle 4. Kappaleet "Gorgeous" ja "Call It What You Want" julkaistiin promosingleinä ennen albumin ilmestymistä. Kolmas virallinen single on "End Game". Future ja Ed Sheeran ovat mukana sen musiikkivideolla.
Neljäntenä virallisena singlenä julkaistiin kappale "Delicate". Kappale ei aluksi saanut suurta menestystä, mutta alkoi vähitellen kerätä radiosoittoa. Se nousi vähitellen usean kuukauden kuluessa Yhdyvaltojen singlelistalla päätyen viimein sijalle 10. Kappale "Getaway Car" julkaistiin radiosinglenä vain Australiassa ja Uudessa-Seelannissa Reputation Stadium Tour -kiertueen tullessa maihin.
Alexander Steen
Alexander Steen (s. 1. maaliskuuta 1984 Winnipeg, Manitoba, Kanada) on uransa päättänyt ruotsalais-kanadalainen entinen ammattilaisjääkiekkoilija, pelipaikaltaan laitahyökkääjä. Hän edusti muun muassa NHL-seura St. Louis Bluesia.
Elitserien-ura
Steen aloitti ammattilaisuransa Frölundan riveissä Ruotsin Elitserienissä. Kausi 2001–2002 kului puoliksi Frölundan edustusjoukkueessa ja puoliksi seuran juniorijoukkueessa J20 SuperElit -liigassa. Hän pelasi Elitserienin tulokaskaudellaan 26 runkosarjaottelua, joissa hän antoi kolme maalisyöttöä, ja kymmenen pudotuspeliottelua, joissa hän teki maalin ja antoi kaksi maalisyöttöä. Steen pelasi Frölundassa vielä kaksi seuraavaa kautta: kaudella 2002–2003 hän teki 15 tehopistettä, viisi maalia ja kymmenen syöttöpistettä, 45:ssä runkosarjaottelussa ja 2003–2004 24 tehopistettä, kymmenen maalia ja 14 syöttöpistettä, 48:ssa runkosarjapelissä. Vuonna 2003 Steen oli voittamassa Frölundan paidassa Elitserienin mestaruutta. Hän teki kevään 2003 pudotuspeleissä viisi tehopistettä, kaksi maalia ja kolme syöttöpistettä, 16:ssa pelatussa ottelussa.
Ennen NHL-uransa aloittamista Steen pelasi kauden 2004–2005 MODO Hockeyn riveissä Elitserienissä. Hän teki 50:ssä pelaamassaan runkosarjaottelussa 17 tehopistettä, yhdeksän maalia ja kahdeksan syöttöpistettä, ja hän oli näin MODOn kuudenneksi paras pistemies.
Yhteensä Steen pelasi neljän Elitserien-kauden aikana 169 runkosarjaottelua, joissa hän teki tehot 24 maalia ja 35 syöttöpistettä, sekä 42 pudotuspeliottelua, joissa hän keräsi 19 tehopistettä, kahdeksan maalia ja 11 syöttöpistettä.
NHL-ura
Steen sai NHL-varauksen kesäkuussa 2002, kun Toronto Maple Leafs varasi hänet numerolla 24 uusien pelaajien varaustilaisuuden ensimmäisellä kierroksella. Uransa NHL:ssä hän aloitti syksyllä 2005 ja hän vakiinnutti heti paikkansa Maple Leafsin kokoonpanossa. Hän pelasi ensimmäisen NHL-ottelunsa 5. lokakuuta 2005, jolloin Maple Leafs kohtasi Ottawa Senatorsin. Hän pelasi kaudella 2005–2006 yhteensä 75 NHL:n runkosarjaottelua, joissa hän teki 45 tehopistettä (kuudenneksi eniten seuransa sisällä), 18 maalia ja 27 syöttöpistettä. NHL:n tulokkaiden pistepörssissä hän sijoittui yhdeksänneksi.
Kaudella 2006–2007 Steen pelasi täydet 82 runkosarjaottelua, joissa hän teki 15 maalia ja antoi 20 maalisyöttöä. 4. tammikuuta 2007 pelatussa Maple Leafsin ja Boston Bruinsin välisessä ottelussa Steen teki NHL-uransa ensimmäisen hattutempun ja antoi ottelussa lisäksi kaksi maalisyöttöä. Kaudella 2007–2008 Steen oli Maple Leafsin viidenneksi paras pistemies tehtyään 76:ssa runkosarjaottelussa 42 tehopistettä, 15 maalia ja 27 syöttöpistettä.
24. marraskuuta 2008 Steen ja puolustaja Carlo Colaiacovo siirtyivät St. Louis Bluesiin pelaajakaupassa, jossa Maple Leafs sai hyökkääjä Lee Stempniakin.
Perhe
Alexander Steen on ruotsalaisen entisen ammattilaisjääkiekkoilijan Thomas Steenin poika. Steen syntyi ja eli kaksitoista ensimmäistä elinvuottaan Kanadan Winnipegissä hänen isänsä pelatessa Winnipeg Jetsin riveissä NHL:ssä. Myöhemmin perhe muutti kolmeksi vuodeksi Saksaan ja Thomas Steenin peliuran päätyttyä he palasivat Ruotsiin. Steenillä on Ruotsin kansalaisuuden lisäksi myös Kanadan kansalaisuus.
Kellastuneet kirjeet
Kellastuneet kirjeet on suomalaisen Joel Hallikaisen studioalbumi vuodelta 1995.
Paraskeví Papachrístou
Paraskeví ”Voúla” Papachrístou (, s. 17. huhtikuuta 1989) on kreikkalainen yleisurheilija, jonka päälaji on kolmiloikka. Hän kilpailee myös pituushypyssä.
Papachrístou voitti kolmiloikassa pronssia vuoden 2008 yleisurheilun alle 20-vuotiaiden maailmanmestaruuskilpailuissa Bydgoszczissa, Puolassa. Hän hyppäsi Torinon EM-hallikilpailujen 2009 karsinnassa sisärataennätyksensä 14,47, mutta jäi loppukilpailussa ilman tulosta. Hän voitti Kaunasin alle 23-vuotiaiden EM-kilpailuissa 2009 kultaa tuloksella 14,34. Berliinin MM-kilpailuissa hän karsiutui kolmiloikan loppukilpailusta.
Papachrístou voitti kolmiloikan alle 23-vuotiaiden Euroopan-mestaruuden myös Ostravassa 2011 tuloksella 14,40. Hän karsiutui samana vuonna kolmiloikan loppukilpailusta sekä Pariisin EM-hallikilpailuissa että Daegun MM-kilpailuissa. Helsingin EM-kilpailuissa 2012 hän sijoittui samassa lajissa 11:nneksi. Hän saavutti Portlandin sisäratojen MM-kilpailuissa 2016 pronssia tuloksella 14,15. Saman vuoden Amsterdamin EM-kilpailuissa hän oli niin ikään kolmas loikittuaan 14,47.
Papachrístou on voittanut Kreikan-mestaruuden kolmiloikassa ulkoradoilla 2009, 2011 ja 2015–2019 sekä sisäradoilla 2008, 2009, 2011, 2016 ja 2017. Pituushypyn Kreikan-mestari hän on ollut ulkoradoilla 2011, 2012, 2016 ja 2018.
Torasjärvi
Torasjärvi voi tarkoittaa seuraavia:
Getter Jaani
Getter Jaani (s. 3. helmikuuta 1993 Tallinna) on virolainen pop-laulaja. Hän edusti maataan vuoden 2011 euroviisuissa kappaleella ”Rockefeller Street”.
Jaani sijoittui neljänneksi virolaisen lauluohjelma Eesti otsib superstaarin kolmannella kaudella vuonna 2009. Vuonna 2010 Jaani esiintyi Viron High School Musicalissa, Keskkoolimuusikal. Samaan aikaan hän alkoi tehdä ensimmäistä albumiaan Moonwalk-levy-yhtiön kanssa. Hänen EP:nsä Parim päev oli vuoden 2010 soitetuin kappale Viron radioissa. Jaani edusti maataan vuoden 2011 euroviisuissa Sven Lõhmusin kirjoittamalla kappaleella ”Rockefeller Street”. Hän oli kilpailun nuorin osallistuja.
Ramon Miller
Ramon Miller (s. 17. helmikuuta 1987 Nassau, Bahama) on bahamalainen 400 metrin juoksija.
Miller oli Pekingin olympialaisissa 2008 mukana 4 × 400 metrin viestijuoksun alkuerissä Bahaman joukkueessa. Bahama voitti loppukilpailussa, jossa Miller ei juossut, olympiahopeaa. Seuraavana vuonna hän karsiutui Berliinin MM-kisoissa 400 metrin välierissä ajalla 44,99. Hän kilpaili myös Bahaman pitkän viestin joukkueessa, joka hylättiin alkuerissä. Delhin Kansainyhteisön kisoissa 2010 hän sai 400 metrillä pronssia ajalla 45,55. Daegun MM-kisoissa 2011 hän karsiutui 400 metrin välierissä. Myöhemmin samana vuonna hän voitti Guadalajaran Pan-Amerikan kisoissa pronssia 400 metrillä ajalla 45,01.
Lontoon olympialaisissa 2012 hän selviytyi 400 metrillä välieriin. Pitkässä viestissä hän juoksi ankkuriosuuden Bahaman joukkueessa. Hän ohitti loppusuoralla Yhdysvaltain ankkurin Angelo Taylorin ja ratkaisi olympiakullan maalleen. Hän karsiutui 400 metrin alkuerissä Moskovan MM-kilpailuissa 2013. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa.
Victoria Pendleton
Victoria Pendleton (s. 24. syyskuuta 1980 Stotfold, Bedfordshire, Britannia) on englantilainen ratapyöräilijä.
Pendleton voitti kultaa Pekingin olympiakisoissa ratapyöräilyn eräajossa eli sprintissä. Lontoon olympiakisoissa hän voitti kultaa keirinissä sekä hopeaa sprintissä. Ratapyöräilyn maailmanmestaruuden hän on voittanut eräajossa vuosina 2005, 2007, 2008, 2009, 2010 ja 2012, joukkuesprintissä vuosina 2007 ja 2008 sekä keirinissä vuonna 2007.
Faija (artisti)
Faija, oikealta nimeltään Aaron Martikainen, on suomalainen laulaja. Hän julkaisi ensisinglensä Olutta ja mennyttä 15. kesäkuuta 2018. Mukana singlellä on Tauski.
Faijalta ilmestyi ensisinglensä jälkeen vuonna 2018 kappale Pubiruusu ja vuonna 2019 kappale Suomalaisen miehen kyyneleet.
Yksityiselämä
Martikainen on opiskellut pianoa ja klassista kitaraa konservatoriossa sekä valmistunut Sibelius-lukiosta 2014. Musiikin lisäksi Martikainen on opiskellut lakia Tallinnan yliopistossa.
Replica
Replica-nuortenkirjasarjan takana on kirjailija nimeltä Marilyn Kaye. Kirjat on alun perin kirjoitettu englanniksi ja ne on suomentanut Ulla Selkälä ja Tapani Bagge (vain Amyn takaa-ajo). Kaksi ensimmäistä osaa on julkaistu pehmeäkantisina, muut kovakantisina. Replica-sarja on julkaistu myös saksaksi, hollanniksi, espanjaksi, portugaliksi, ruotsiksi, turkiksi ja koreaksi.
Juonesta
Kirjasarjan päähenkilö on Amy Candler-niminen tyttö. Amylla on pieni salaisuus: hän on seitsemäs projekti Kuunsirpissä luoduista fyysisesti ja henkisesti normaalin yläpuolella olevasta klooneista, joita on kaiken kaikkiaan kolmetoista. Kolmastoista klooni ei ole kuitenkaan täydellinen. Kirjasarjassa tutustutaan myös Amyn ystäviin, Tashaan ja hänen veljeensä Ericiin sekä Chrisiin, ei-ystäviin sekä täydellisiin kloonisiskoihin. Kirjasarjassa on myös henkilö jota Amy pitää ensimmäisen kirjan loppuun asti biologisena äitinään olettaen isänsä kuolleen kolarissa kuten Amyn äiti, Nancy on kertonut. Projekti kuunsirppiä johtanut tri.Jaleski kuoli sarjan toisessa kirjassa. Ensimmäisen kirjan lopussa Amy saa tietää olevansa klooni. Lisäksi on tietysti miespuoliset kloonit, jotka ovat kuin Amyja mutta poikia. Kaikkien poikakloonien nimi on Andy ja tyttökloonien Amy. Andy nro 5 alias Andy Denker putkahtelee Amyn elämään aika ajoin. Leirillä, Pariisissa sekä myös Losissa, puhumattakaan tietokonepelistä! Amyn uusi ystävä Chris on myös klooni, mutta hänellä ei ole erikoiskykyjä vaan, hänen ruumiinosat on tarkoitettu vaihtaa jos alkuperäisen ruumiin osat ovat heikentyneet. Replica-kirjasarja on erittäin jännittävä, sillä lähes kaikissa kirjoissa Amyja jahtaa järjestö, jonka päämäärä on luoda maailmaan uusi hallitsijarotu. Myös herra Devon putkahtelee hänen elämäänsä, aina kun järjestö on Amyn ja muiden kloonien kannoilla.
Toinen Amy
Amyn kouluun tullaan filmaamaan elokuvaa nimeltä ”Painajainen Koulussa”. Amy huomaa erittäin tutun näköisen henkilön, Aimee Evansin, Amyn sisaren. Amyllä on vain yksi pulma, Aimeen persoonallisuus on aivan erilainen kuin Amyllä. Toiseksi Aimee ei tiedä mitään hänen alkuperästään ja Amy joutuu selittämään. Se vain ei tule olemaan helppoa.
Täydelliset tytöt
Amy kuulee koulussa, että hän pääsee New Yorkiin kansainväliseen kirjoituskilpailuun. Nancyn täytyy kuitenkin lähteä ulkomaille viikoksi. Hän käskee Amyn Morganien luoksi siksi aikaa. Morganit harkitsevat New Yorkiin lähtemistä. Loppujen lopuksi he lähtevät ja Amy pääsee heidän mukaansa. Ensimmäisenä iltana pidetään juhlaillallinen, johon osallistuu kaikki osanottajat ja heidän perheensä ja ystävänsä. Amy syö Ericin ja Tashan kanssa, kun hän nousee seisomaan ja kaatuu lattialle.
Osoittautuu, että tyttö on pyörtynyt.Tasha ja Eric ovat kauhuissaan sillä Amy ei ole ikinä kipeä. He ovat sitä mieltä, että Amy on myrkytetty, koska hän ei ole ikinä ollut kipeänä tai sairaalassa. Kukaan ei usko kaksikkoa ja he alkavat ottaan itse asiasta selvää. Ketään ei päästetä Amyn luokse, mutta Tasha ja Eric yrittävät kaikkia mahdollisia keinoja.
Tajunnan rajamailla häilyessään Amy näkee unta, jossa kahdeksan Amya on vangittu ja heitä tutkitaan. Amy itse yrittää kaikin mahdollisin keinoin päästä pakoon ja lopulta hän vihdoin ja viimein onnistuu hyppäämään ikkunasta.
Tällä aikaa Eric ja Tasha saavat selville, millä Amy on huumattu ja hänelle annetaan vastalääkettä. Tyttö pelastuu, mutta kirjoituskilpailu menee ohi suun.
Salaseura
Amyn elämässä tapahtuu outoja; Michelle Michie palaa takaisin Amyn kouluun vietettyään kuusi kuukautta autokolarin aiheuttamassa koomassa. Tämän tytön paluun lisäksi myös muita outoja asioita tulee tapahtumaan. Amyn ranskanopettajan testipaperit katoavat kuin ilmaan ja opettajan päähän putoaa lamppu, juuri kun olisi ollut aika jakaa koepaperit. Oudot asiat seuraavat toistaan ja jostakin kumman syystä Michelle on aina paikalla kun tapahtuu. Kolme oppilasta katoaa ja yksi heistä on Jeanine Bryant, Amyn kilpasisko. Tällä kertaa Amy voi huokaista helpotuksesta; hän ei ole sattumusten kohteena. Eihän???
Kohtaaminen
Amy lähtee ystävineen Wildreness Adventuren järjestämälle eräretkelle. Jo kolmantena päivänä tapahtuu tapaturma. Mutta äkkiä Amy ei olekaan varma, oliko se sittenkään vahinko? Amy ihmettelee, miksi Eric käyttäytyy niin lapsellisesti. Kuka myös on Andy joka on täsmälleen yhtä täydellinen kaikessa kuin täydelliset geenit omaava Amy. kaikki käy hyvin mutkikkaaksi ja pian koko leirikunta on vaarassa...
Lapsinero
Amyn poikaystävän Ericin luokalle tulee uusi oppilas toimittajien saattelemana, kahdeksanvuotias Adrian. Mutta mitä tämä pieni heiveröinen poika tekee kirjaston paloportailla ja mitä hänelle tehdään Superlahjakkaiden lasten klinikalla? Tästä Amy ottaa selkoa ja päätyykin vaaraan.
Amyn äiti
Amyllä menee hermo äitiinsä ja toivoo että hänellä olisi joku toinen huoltaja. Amyn toive toteutuu, kun Camilla Jaleski niminen nainen seuraa häntä. Seurattuaan tarpeeksi Camilla väittää olevansa Amyn äiti! Amy menee aivan sekaisin. Onko mahdollista, että pillerit olisivat tehneet Amystä erilaisen. Onko Amy Nancy Candlerin huostaan ottama kloonityttö vai jonkun aivan ventovieraan ihmisen tytär?
Kuume
Amyn koulun lähelle rakennetaan nuorisoklubi. Amy saa myös reiät korviinsa. Ensimmäisen kerran ollessaan nuorisoklubilla Amy pyörtyy ja joutuu koomaan. Amyn poikaystävä Eric vajoaa alas ja kutsuu koomaekspertin tutkituttamaan Amyn. Tasha ei salli sitä vaan tulee Amyn paikalle. Mistä Amyn kooma johtuu, rei’istä vai nuorisoklubista?
Syytetty
Amyn salaisuus on paljastunut! Amyn pahin kilpasisko Jeanine Bryant on saanut selville Amyn alkuperän ja kiristää nyt Amya tekemään kuten haluaa, tai muuten hän kertoisi kaikille skandaalilehdille Amyn alkuperästä. Tähän Amy ei suostu ja yrittää puhua järkeä itsepäiselle tytölle, mutta ei onnistu ja juoksee vessaan itkemään ja miettimään mitä tehdä. Sillä välin joku työntää Jeaninen alas portaista ja hän joutuu koomaan. Amya syytetään asiasta, vaikka hän onkin viaton. Amy selvittää, kuka työnsi tytön alas portaista…
Kolmastoista Amy
Amy menee ystäviensä kanssa tivoliin. Siellä Tasha haluaa, että Amy menee hänen kanssaan ennustajaeukolle. Ennustajaeukko antaa Amylle arvoituksen: ”tapaat aikojen takaa muukalaisen, jonka nähtyäsi tiedät kuka tämä on”. Amy epäili, että ennustajaeukko tarkoitti jotain komeaa muukalaista, mutta saakin pian arvoituksen ratkaistua: toinen Amy! Amy selvittää tämän henkilöllisyyden. Amyn äiti kertoo tämän olevan taidoton 13. Kolmastoista? eikö Amyja ollutkaan 12. Pian kaikki muuttuu mutkikkaaksi ja molemmat ovat pahassa pulassa…
Amy Pariisissa
Amyn äiti Nancy joutuu menemään työmatkalle. Eikä matkan kohde olekaan mikä tahansa paikka vaan Pariisi, valojen kaupunki. Nancy ei voisi ottaa Amyä mukaan, vaan pyytäisi naapuriaan ja läheistä ystäväänsä Monicaa amylle lapsenvahdiksi. Amy saa hankittua itselleen ja Monicalle liput. Pariisissa Amy tapaa tutun, liiankin tutun henkilön. Annie Perraultin, yhden kolmestatoista Amysta. Amy tapaa myös klooniveljensä Andyn ,mutta miksi tämä on kuin ei tuntisikaan häntä? Retki vie niin korkealle Eiffel-tornin huipulle, kuin maanalaisiin katakombeihinkin.
Sijainen
Amyn suosikkiopettaja ms.Weller on kadonnut ja sijaiseksi tullut opettaja ms.Heartshorn. Ms Heartshorn ottaa Amyn heti silmätikukseen ja huomauttelee tämän jokaisesta virheestä. Tämä on kauhean ilkeä Amylle. Mitä Amyn luokkakuva teki hänen laukussaan? Mitä tarkoitti Andyn faksaama kuva sydämestä, jonka keskellä on nuoli/rasti? Oliko se varoitus ms.Heartshornista? Onko hän hyvä vai paha?
Alku
Amyn luokka saa rahastoonsa suuren lisäyksen ja he lähtevät rahoilla luokkaretkelle Washingtoniin. Amylle ja Nancylle tämä ei ole pelkkä luokkaretki, sillä projekti Kuunsirppi toteutettiin juuri siellä, Washingtonissa. Kirjassa kerrotaan myös tapahtumia projektin luomisajoista. Kirjassa selviää myös Neilin, Nancyn hyvin sairaan veljen surullinen kohtalo. Minkä petoksen Nancyn ystävä, Calvin on tehnyt?
Mallioppilaat
Parksiden oppilaat alkavat käyttäytyä kummasti: meteli luokkahuoneessa on poissa, kukaan ei lunttaa kokeessa, oppilaat muistavat läksyt. Kaikki ovat täydellisiä, liian täydellisiä. He eivät tee mitään muuta paitsi katsovat ällöttävää teinisaippuaoopperaa ja imeskelevät inhottavan makuisia suklaakuulia. Mikä ihme kaikkia vaivaa? Sen Amy aikoo selvittää!
Puuttuvat palat
Parksidessa tapahtuu kummia: laulaja ei osaa laulaa, juoksija hengästyy parin metrin jälkeen ja kitaran soittaja ei osaa soittaa kitaraa. Uutisreportterit syyttävät pahamaineista Chris Skinneriä ja temppuilijoita. Amy ei yhtään epäilisi temppuilijoiden kykyjä, mutta suurin arvoitus on kuinka vain lauluääni katoaa? Ei puhe. Amy tutustuu Chrisiin eikä tämä vaikuta roistolta, vaan on mukava. Juoni tihenee ja kykyjen viejä onkin yllättävä.
Paratiisisaari
Amy saa Chrisiltä viestin jossa hänet pyydetään ihanalle eväsretkelle jollekin salaperäiselle saarelle. Kuulostaa ihanalta ja Amy päättää lähteä. Kun Amy nousee laivaan hän huomaa olevansa yksin ja väsynyt. Viiden tunnin unien jälkeen laiva on ajautunut rannalle. Amy saa huomata, ettei olekaan yksin, kaikki muut kloonitytöt ja -pojat ovat siellä! Paitsi kolmas maalaistyttö, joka kuoli kohtaamisessa sairaalassa. Hänen tilallansa onkin Aly, ainoa Amy jolla ei ole voimia. Heidän pitää selviytyä vaarallisista kokeista. Mikä on saarella olon oikea tarkoitus?
Näkijä
Amy on ystävänsä rantajuhlissa ,jossa häneen osui salama. Kykyjensä takia Amylle ei käynyt kuinkaan. Amy saa huomata ,että hän näkee tulevaisuuteen ja pystyy lukemaan ajatuksia. Aluksi ennustajaeukkona oli mukavaa ,mutta Amy kykenee siten murskaamaan unelmia. Amy kertoi pistokokeiden tulosta ,mutta kertomattakin tulokset ovat loistavia. Miksi hän saa päänsärkyä uusista donitseista?
Isältä pojalle
Amyn uuden poikaystävän Chrisin kauan sitten kadonnut isä tulee tapaamaan Chrisiä. Amy ei luota Chrisin isään ja yrittää käännyttää Chrisin isäänsä vastaan. Amy ihmettelee miksi Chrisin isä pyytää poikaansa pitämään hyvää huolta terveydestään ,vaikka itse käytti huumeita. Amyn äidin Nancyn työpari tulee ja Nancylle se ei ole hyvä uutinen. Grace oli veljeillyt järjestön kanssa. Myös muiden lasten kauan sitten kadonneet vanhemmat tulevat katsomaan lapsiaan ja Amyn on saatava tietää, miksi? Vastaus onkin yllättävä.
Virtuaali-Amy
Amyllä meinaa mennä hermot uuteen peliin nimeltä Darklands. Amyn klooniveli Andy tulee tapaamaan tyttöä ja kertoo, että hänen ”isänsä” on töissä järjestössä. Andylla on myös muita uutisia:, kun he olivat paratiisisaarella, heidän päähänsä oli asennettu elektrodeja. Amy ihmettelee, minne Andy on kadonnut. Amy käy Chrisin luona. Siitä Amylle tulee loistava pakopaikka, jonne mennä ja jossa he ovat turvassa järjestöltä; Darklands. Miten kloonityttö pärjää virtuaalitodellisuuden vaaroissa?
Kaikki Andysta
Amyn klooni-veli, Andy sekä Chris, Amyn ystävä menevät Washingtoniin selvittämään tietoja projekti Kuunsirpistä ja järjestöstä. Jokin meni pieleen, kun he menivät järjestön päämajaan ja Chris vangittiin. Andy saa tietää, että hänen Brad-enonsa kuuluu järjestöön. Kirjassa kerrotaan myös Eve Carringtonin menneisyydestä. Mikä yhteys Evellä on Amyyn ja missä Eve oleilee nyt?
Kloonisota
Amy saa viestin Amy numero viidenneltä, jossa häntä pyydetään menemään ostarille aurinkolasit päässään. Ostarilla Amy tapaa muut Amyt, ja jopa Alyn ja Andyt. Heidän suunnitelmanaan on mennä takaisin paratiisisaarelle pelastamaan muut Amyt ja Andyt. Miksi Amy New Yorkista käyttäytyy kummallisesti? Kirjassa selviää myös kuka on Andyjen ”isä” ja kuka on Amyjen ”äiti”.
Amyn kohtalo
Replica-sarjan päätösosa. Pahantahtoinen järjestö on ajanut Amya takaa 23:n kirjan verran. Amy on jo aikuisuuden kynnyksellä ja muiden kloonien lailla menettämässä ihmeelliset kykynsä. Hän huomaa sen, kun hänen lapaluussaan ollut kuunsirppimerkki alkaa haalistua. Hän saa kokeesta kahdeksikon, joka olisi muuten hyvä, mutta Amylle sellainen ei ollut normaalia. Lopulta hän käy ihmelapsi Adrianin luona, joka osoittautuu järjestön apuriksi. Lopulta hänen geeninsä erikoistuvat ja Amysta tulee supersankari, joka kykenee lentämään. Hän pelastaa mm. uponneen laivan matkustajat. Adrian joutuu koulukotiin ja Andy saa tyttöystävän, nimeltään Alice, jonka hän tapasi fysiikan luennolla.
Rintaliivien historia
thumb|Korsetti. thumb|Villa romana Rintaliivit ovat sidoksissa naisen sosiaaliseen asemaan yhteiskunnassa. Naiset ovat käyttäneet rintaliivejä rintojen tukemiseen ja peittämiseen katseilta jo vuosisatoja.
Historiankirjoituksissa on paljon mainintoja naisista, jotka ovat käyttäneet erilaisia virityksiä rintojen peittämiseen, ja kohottamiseen ylöspäin. Minolaisen kulttuurin historiassa on mainintoja alkeellisista rintaliiveistä 2500 eaa. Myös Kreetalaiset papittaret käyttivät 1500 eaa. rintoja paikallaan pitäviä kankaita.
1600-luvulta 1800-luvulle varakkaat naiset käyttivät korsetteja — eräänlaisia rintaliivien esimuotoja, jotka työnsivät rintoja ylöspäin. Jo tänä aikana oli erilaisia rintaliiviyrityksiä, joista ehkä yleisin oli halkaista korsetti poikittaissuunnassa kahtia ja tukea ylemmällä osalla rintoja.
1900-luvun alussa markkinoille tuli alkeellisia rintaliivejä. Rintaliivejä ryhdyttiin valmistamaan teollisesti 1930-luvulta lähtien. Sittemmin rintaliivit ovat syrjäyttäneet korsetit valtaosin. Myös erilaisia toppeja on tullut markkinoille.
Rintaliivit keskiajalla
Keskiajalla oli poikkeuksellista, että nainen tuki rintojaan jotenkin erityisesti. Jos nainen tuki rintojaan jotenkin, hän käytti siihen yksinkertaista liinaa. 1500-luvulla rikkaat naiset käyttivät alkeellisia korsetteja rintojensa tukemiseen. Eräs varakas toppia käyttänyt oli Catherine de 'Medici (1519−1589, kuningas Henrin toisen vaimo). 1600-luvun alkupuolella korsetit koostuivat jäykistetyistä liinavaatteista ja alkukantaisista korsetin jäykistä osista. 1600-luvun loppupuolella rikkaat naiset siirtyivät käyttämään ohuesta metallista tehtyjä tukia vaatteiden vuorissa, jotta heidän rintansa tulisivat paremmin esiin. 1600-luvulla korsettien painopiste oli rintojen muotojen esiin tuomisessa. Korsetit käytännössä pakottivat rintoja ylöspäin.
Vuonna 2008 Lengbergin linnasta löytyi 1400- ja 1500-luvulta peräisin olevia alusvaatteita. Niiden joukossa oli modernien rintaliivien kaltaisia vaatekappaleita, joissa on siis rintoja tukevat kupit. Toisenlaista ratkaisua samaan ongelmaan löydössä edustavat paidat, joissa on pussit rintoja varten.
Ainoa ajanjakso, jolloin naiset eivät käyttäneet korsetteja, oli Ranskan suuren vallankumouksen ja Napoleonin sotien aikoihin. Rintoja kuitenkin pyrittiin tukemaan. Vuonna 1814 korsetit palasivat takaisin muotiin.
Rintaliivien historiassa on huomattavasti päällekkäisyyksiä korsettien kanssa, joista rintaliivit oikeastaan ovat peräisin.
Rintaliivit 1900-luvun alussa
Vuonna 1893 amerikkalainen Marie Tucek patentoi omat liivinsä, joiden tarkoitus oli tukemisen sijasta rintojen litistäminen ja piilottaminen näkyvistä. Mary Phelps Jacob patentoi New Yorkissa vuonna 1914 keksintönsä nimeltä ”Backless Brassiere”, jota pidetään nykyaikaisten rintaliivien alkuna. Hän loi niille tuotemerkin Caresse Crosby ja myi patenttinsa Warner Brothers Corset Companylle 1 500 dollarin hintaan. Warnerin veljekset ansaitsivat seuraavina vuosina liiveillä noin 15 miljoonaa dollaria. Ensimmäiset rintaliivit tulivat kauppoihin Ranskassa 1899. 1930 luvulla kehitettiin joustavat rintaliivit. Vuonna 1935 kehitettiin kuppikokoja kuvaavat kirjaimet. A b c jne. Vuonna 1980 rintaliivien väritystä huomioitiin muussakin pukeutumisessa.
Rintaliivit 1970-luvulta lähtien ja niiden tulevaisuus
1970-luvulta lähtien on erilaisten rintaliivimallien määrä kasvanut räjähdysmäisesti. Kun 1970-luvulla saattoi naisella olla yhdet rintaliivit, niitä on nykyään monia erilaisia. Rintaliivejä on kehitetty muun muassa urheiluun, eri juhliin, ja arkeen.
Rintaliivit tulevat tulevaisuudessa kasvamaan nykyisiä suuremmiksi, mikäli maailman alati kasvavaa ylipaino-ongelmaa ei saada kuriin. Painonnousu näkyy muun muassa rintojen koon kasvuna. Esimerkiksi Isossa-Britanniassa yleisimpien rintaliivien koko on kasvanut kuppikoosta 34B kokoon 36C.
HMS Vanguard (1909)
HMS Vanguard oli Britannian kuninkaallisen laivaston St. Vincent-luokan taistelulaiva.
Valmistus
Alus tilattiin Vickersin telakalta, missä köli laskettiin 2. huhtikuuta 1908. Alus laskettiin vesille 22. helmikuuta 1909 ja otettiin palvelukseen 1. maaliskuuta 1910.
Palvelus
Palvelukseen otettaessa alus liitettiin Kotilaivastoon. Ensimmäisen maailmansodan syttyessä Vanguard siirrettiin 1. taistelulaivaviirikköön Suureen laivastoon (Grand Fleet). Se otti 1916 osaa Skagerrakin taisteluun, minkä jälkeen se siirrettiin 4. taistelulaivaviirikköön. Alus ei kärsinyt vaurioita taistelussa.
Aluksella tapahtui räjähdys juuri ennen puoltayötä 9. heinäkuuta 1917 Scapa Flow'n laivastotukikohdassa. Alus upposi välittömästi ja vei mukanaan oletettavasti 843 miestä ainoastaan kahden pelastuessa. Onnettomuuspaikka on nykyisin suojeltu muistomerkki.
Anders Lange
thumb|Anders Lange 1930-luvulla thumb|Anders Lange 1924 Anders Lange (5. syyskuuta 1904 Aker, Akershus – 18. lokakuuta 1974) oli norjalainen poliitikko. Lange oli värikäs hahmo Norjan politiikassa. Vuotta ennen kuolemaansa hän perusti oman puolueen, Anders Langes Parti til sterk nedsettelse av skatter, avgifter og offentlige inngrep (ALP), josta myöhemmin muodostui Edistyspuolue.
Tausta
Anders Lange syntyi lääkäri Alf Langen (s. 1869) ja Anne Elisabeth Svenssonin (s. 1873) perheeseen. Hän valmistui metsäteknikoksi Oddernesin metsäkoulusta 1926. Hän vietti vuodet 1927–29 Argentiinassa puutarhakoulun johtajana.
Päätyönään hän hoiti kenneliä ja koirahotellia, ensin Oppegårdissa ja myöhemmin Askerissa. Hän toimitti myös omaa lehteä nimeltä Hundeavisen vuosina 1948–53 ja 1960–61, jonka nimeksi myöhemmin tuli Anders Langes avis vuodesta 1962. Hän oli naimisissa kahdesti.
Tyler Moss
Tyler Moss (s. 29. kesäkuuta 1975 Ottawa, Ontario, Kanada) on kanadalainen entinen jääkiekkomaalivahti. Hän edusti NHL-urallaan neljää eri seuraa: Calgary Flamesia, Carolina Hurricanesia, Vancouver Canuksia ja Edmonton Oilersia.
Anders Lange
Poliittinen ura
Lange aktivoitui politiikassa vuoden 1930 tienoilla. Hän toimi monen kuuluisuuden, kuten Christian Michelsenin ja Fridtjof Nansenin, vuonna 1925 perustaman Fedrelandslaget-yhdistyksen sihteerinä 1930–38. Yhdistys halusi saada aikaan yhteisen porvarillisen rintaman Työväenpuoluetta eli "kommunisteja" vastaan, estääkseen Neuvostoliiton tartuttamaa vallankumousaatetta Norjassa. Lange oli aluksi erityisen aktiivinen Sørlandetilla, josta hänet pian kutsuttiin järjestön sihteeriksi. Lange matkusteli ympäriinsä pitämässä poliittisia esitelmiä, usein lukioissa. Sotien välinen poliittinen eliitti ei ottanut häntä kovinkaan vakavasti, vaikka useat tuon ajan poliitikot, kuten Haakon Lie ja Finn Gustavsen ovat maininneet hänet muistelmissaan. Elinkeinoelämän taholta häntä kuitenkin pidettiin hyödyllisenä ja hänen toimintansa jatkui jopa talouselämältä saadun suoran taloudellisen tuen ansiosta.
Tyler Moss
Moss on Tampa Bay Lightningin toisen kierroksen 29. varaus vuodelta 1993.
Anders Lange
Poliittinen ura
Anders Langen hetki koitti vuonna 1965 perustetun porvarihallituksen epäonnistuttua alentaa veroja ja julkisia maksuja. Sen sijaan Työväenpuolueen politiikka eteni yhä näkyvämmin. 1970-luvun lama aiheutti lisääntynyttä työttömyttä ja korkeampia veroja ja Anders Lange sai yleisöä jo 30 vuotta esillä pitämälleen sanomalle. Hän perusti puolueen Anders Langes Parti til sterk nedsettelse av skatter, avgifter og offentlige inngrep (ALP) 1973. Puolueessaan hän oli ainut tunnettu kasvo, mutta määrätietoisen mediastrategiansa ja yksinkertaisen, puolueen nimessäkin esiintyvän, ohjelmansa ansiosta vaalikampanja löi läpi. ALP sai 5 % äänistä, 108 000 ääntä ja 4 paikkaa Stortingetiin. Samaan aikaan uusien vasemmistopuolueiden vaaliliitto sai puolestaan jopa 16 paikkaa, joten kyseistä vaalivuotta on pidetty todellisena protestivaalivuotena.
Itse Lange ehti toimia kansanedustajana vain vuoden ja 18 päivää ennen kuolemaansa. Hänet valittiin suhteellisen merkityksettömään hallintovaliokuntaan, jossa hänen aloitteestaan saatiin aikaan Vinmonopoletille oma muovikassi. Hänen puheitaan pidettiin omalaatuisina ja ne herättivät usein hilpeyttä muissa edustajissa, joskin vitsit alkoivat eräiden kanssaedustajien mielestä toistaa itseään ajan myötä.
Langen politiikka herätti paljon arvostelua. Hänet ymmärrettiin muun muassa Etelä-Afrikan apartheid-hallinnon kannattajana ja tiedotusvälineet "paljastivat" hänen säännöllisin väliajoin vastaanottaneen rahaa Etelä-Afrikan hallitukselta. Hän totesi itse pitävänsä Ayn Randia ideologisena esikuvanaan. Hän vastusti lapsilisiä sekä valtion yleisradiomonopolia. Langea ei toisaalta pidetä täysiverisenä liberaalinakaan. Hän halusi vähentää valtion vaikutusvaltaa ja vastuualueita, mutta hänen arvonsa muutoin olivat hyvin konservatiivisia.
Lange menehtyi yritettyään juosta kiinni kotiinsa Askerin Heggedaliin jo lähtenyttä junaa ja hän kuoli sydänongelmiinsa muutamaa päivää myöhemmin.
Poliittinen perintö
Langen tilalle Stortingetiin nousi hänen varakansanedustajakseen valittu Carl I. Hagen, joka oli eronnut Reformipuolueensa kanssa ALP:stä jo aiemmin kesällä. Myöhemmin Reformipuolue palasi ALP:n riveihin ja vaihtoi nimensä Fremskrittpartiet:iksi, josta sittemmin kasvoi eräs Norjan suurimpia puolueita Hagenin johdolla.
Palestiina kesäolympialaisissa 2016
Palestiina osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi kestävyysjuoksija Mayada Al-Sayad. Kuuden hengen joukkue oli Palestiinan olympiahistorian suurin.
Piaggio P.108
thumb|260px|Piaggio P.108 Piaggio P.108 oli italialainen raskas nelimoottorinen pommikone, jota Regia Aeronautica ja Luftwaffe käyttivät toisessa maailmansodassa.
Konetyyppiä valmistettiin kaikkina versioinaan yhteensä 163 kappaletta, joista 24 kappaletta pommituskäyttöön. Lisäksi joitakin sen muunnoksia käytettiin kuljetustehtäviin. Varsinainen pommitusmuunnos oli P.108B.
Piaggio P.108:n puolustusaseistus käsitti seitsemän konekivääriä. Tähtimoottorit olivat 1 500 hevosvoiman tehoisia ja 18-sylinteriset. Huippunopeus oli 430 km/h ja enimmäispommikuorma oli 3 500 kg. Konetyypin lakikorkeus oli 8 500 metriä ja toimintasäde peräti 3 520 km.
Vladislav Delay
Vladislav Delay on yksi Sasu Ripatin (s. 1976 Oulu) taiteilijanimistä. Hän on elektronista musiikkia esittävä artisti, joka on käyttänyt myös nimiä Luomo, Sistol, Uusitalo ja Conoco.
Ripatin isä on kirjailija Aku-Kimmo Ripatti.
Islamilainen tasavalta
Islamilainen tasavalta on joidenkin islamilaisia lakeja käyttävien valtioiden nimitys. Näiden maiden sekulaarisuusaste vaihtelee suuresti, ja esimerkiksi puolisekulaarin Pakistanin kohdalla nimitys on pelkästään maan kulttuuri-identiteetin symboli.
Klorenkyymi
Klorenkyymi on yleisnimitys kasvien yhteyttävälle parenkyymisolukolle. Klorenkyymiä on monissa kasvin osissa ja sen sijainnista riippuen se voidaan määritellä tarkemmin, esimerkiksi lehdissä klorenkyymiä ovat usein pylvästylppy ja hohkatylppy. Klorenkyymin solut sisältävät kloroplasteja eli viherhiukkasia ja niiden tehtävänä on yhteyttää eli tuottaa hiiliyhdisteitä auringon valon avulla vedestä ja hiilidioksidista.
Islamilainen tasavalta
Monille muslimijohtajille islamilaisen tasavallan käsite on tietynlainen teokraattinen valtio, jossa ei ole monien Lähi-idän maiden tavoin monarkiaa, ja jonka lainsäädäntö perustuu ainakin osittain šariaan. Se on usein nähty kompromissina islamilaisen kalifaatin ja sekulaarin tasavaltalaisuuden ja nationalismin välillä. Esimerkki tällaisesta valtiosta on Iran.
Vykintas
Vykintas oli Žemaitijan ruhtinas ja Liettuan suuriruhtinaskunnan perustaneen Mindaugasin kilpailija. Vykintas oli liettualaisten johtaja Saulen taistelussa, jonka seurauksena Kalparitaristo heikkeni merkittävästi ja joutui sulautumaan osaksi Saksalaista ritarikuntaa.
José Roman
José Roman oli ensimmäinen puertoricolainen, joka on koskaan otellut maailmanmestaruudesta.
Ottelutilastot
Ottelutilastot Boxrecissa
Valtion lupa- ja valvontavirasto
Valtion lupa- ja valvontavirasto (Luova) on 1. tammikuuta 2021 perustettava valtion monialainen virasto, joka hoitaa valtion lupa-, ohjaus- ja valvontatehtäviä. Luovaan kootaan tehtäviä nykyisistä aluehallintovirastoista, ELY-keskuksista, KEHA-keskuksesta, Valvirasta ja Maatalousyrittäjien eläkelaitoksesta.
Toimipaikat
Uusi virasto on valtakunnallinen ja sillä tulee olemaan toimipaikka jokaisessa maakunnassa:
Chữ Quốc ngữ
Chữ Quốc ngữ (Chữ Nôm: 𡨸國語), sananmukaisesti käännettynä valtion kieli, on vietnamin nykyisin yleisimmässä käytössä oleva kirjoitusjärjestelmä. Se pohjautuu latinalaiseen aakkostoon ja sisältää 30 kirjainta ja viisi toonimerkkiä.
Chữ Quốc ngữ -järjestelmän kehittivät pääasiallisesti ranskalaiset lähetyssaarnaajat 1600-luvulla tuolloin käytössä olleen kiinan kirjoitusjärjestelmään pohjautuvan Chữ Nômin rinnalle. Ranskalaisten lisäksi kirjoituksen muotoon vaikuttivat portugalilaiset, joilta on peräisin muun muassa kirjoituksen nh-yhdistelmän lausuminen. Järjestelmän kehittäjäksi mainitaan usein ranskalainen Alexandre de Rhodes.
Chữ Quốc Ngữlla kirjoitettiin aluksi rukouskirjoja ja muuta uskonnollista materiaalia; laajempaan käyttöön se tuli eräissä kouluissa 1700-luvulla, mutta vasta 1900-luvun alussa se syrjäytti Chữ Nôm -kirjoituksen ja kiinan kirjoittamisen (Chữ Hán) Vietnamissa.
Chữ Quốc ngữn kirjaimisto ja toonien merkintä on kuvattu artikkelissa vietnamin kieli.
Robert Bortuzzo
Ura
Bortuzzo pelasi kaudet 2006–2009 Kitchener Rangersissa, jossa voitti OHL:n mestaruuden kaudella 2007–2008. Kaudeksi 2009–2010 hän siirtyi NHL-seura Pittsburgh Penguinsiin, jonka farmijoukkueessa Wilkes-Barre/Scranton Penguinsissa pelasi kaksi täyttä kautta ja tuli valituksi kauden 2010–2011 AHL:n tähdistöotteluun. Kaudella 2011–2012 Bortuzzo debytoi NHL:ssä 5. marraskuuta 2011 Los Angeles Kingsiä vastaan. Hän pelasi kauden aikana kuusi NHL-ottelua ilman tehopisteitä. Kaudella 2012–2013 Bortuzzo teki ensimmäisen NHL-maalinsa 2. helmikuuta 2013 New Jersey Devilsiä vastaan.
Luunjan kunta
Luunjan kunta sijaitsee Keski-Virossa Tartumaan maakunnassa.
Sijainti
Luunjan kunta sijaitsee Tarton itäpuolella rajoittuen etelässä Kastreen ja Kambjaan, lännessä Tarton kaupunkiin sekä pohjoisessa Tarton kuntaan ja Peipsiääreen. Emajoki on noin 25 kilometrin matkalla Luunjan ja Kambjan rajajokena.
Hallinto
Vuoden 2017 kuntauudistuksessa Luunjan hallinnollinen asema ei muuttunut. Luunjassa on 4 503 asukasta (1.1.2018).
Kunta muodostuu Luunjan pienkauppalasta (alevik) sekä 20 kylästä (küla). Kunnan keskuspaikka on Luunjan pienkauppala.
Jane's Defence Weekly
Jane's Defence Weekly on viikkojulkaisu, joka raportoi sotilas- ja yrityssuhteista päätoimittajanaan Peter Felstead. Se on yksi lukuisista sotilas-aiheisista julkaisuista, jotka on nimetty John F. T. Jane mukaan. Jane oli englantilainen, joka ensimmäisenä julkaisi teoksen All the World's Fighting Ships vuonna 1898. Julkaisu on Jane´s Information Groupin yksikkö, jonka omistaa IHS.
MotorStorm (pelisarja)
MotorStorm on Evolution Studiosin, Bigbig Studiosin ja Virtuosin kehittämä ajopelisarja. Sarjan ensimmäinen osa julkaistiin vuonna 2006.
Linnanmäen sirkuskoulu
Alkutaipaleet
Linnanmäen sirkuskoulu kokoontui ensimmäisen kerran 29.1.1981. Avajaisissa esiintyi kuuluisa jonglööri Henrico. Perustajajäseniin kuului sirkushistorioitsija Markku Aulanko. Aluksi opetusta järjestettiin Linnanmäen Luolassa kerran viikossa kerho­toiminnan luonteisesti. Syksyllä 1981 opetustoiminta jatkui Peacock-teatterin näyttämöllä. Vakio-opettajina toimivat silloin akrobaatit Alpo Hirvimäki ja Kari Hasanen. Peacock-teatterissa ei ollut lämmitystä, joten uusille tiloille oli tarvetta. Semmoinen löytyikin lähellä sijaitsevasta koulusta, jossa sitten harjoittelivat akrobaatit, jonglöörit ja tasapainoilijat. Taikurit harjoittelivat Solmu Mäkelän johdolla Taikapiirin klubihuoneistolla. Vuonna 1986 kerhoiltoja alettiin pitää Maarit Tiilikaisen ja Riku Issakaisen johdolla vuoristoradan takana olevassa parakkirakennuksessa, kun Solmu Mäkelä lopetti taikuriryhmän opettamisen. Akrobaatit harjoittelivat edelleen koululla kerran viikossa.
C. Aubrey Smith
Charles Aubrey Smith (21. heinäkuuta 1863 Lontoo, Iso-Britannia – 20. joulukuuta 1948 Beverly Hills, Kalifornia, Yhdysvallat) oli brittiläinen näyttelijä ja kriketinpelaaja.
Linnanmäen sirkuskoulu
Nimekkäitä oppilaita
Sirkuskoululla on vuosien saatossa ollut useita nimekkäitä oppilaita. Heitä ovat muun muassa Pasi Toiviainen, joka on monta vuotta vetänyt Ylen ympäristöohjelmia, Jaakko Saariluoma, joka on tullut tunnetuksi näyttelijänä ja stand up-koomikkona, ja Formula-kuljettajana kuuluisaksi tullut Mika Häkkinen. Sirkuskoulun oppilaista edelleen sirkusalalla toimivia nimekkäitä artisteja ovat mm. extreme-artisti/illusiotaikuri Iiro Seppänen, jonglööri Ville Walo, taikuri-videotaiteilija Kalle Nio jne. Sirkuskoulusta moni on edennyt ammattiopintoihin ja sieltä edelleen maailman estradeille esimerkiksi Cirque du Soleilin kiertueille.
Nuoriso- ja vapaa-ajanohjaaja
Nuoriso- ja vapaa-ajanohjaaja on ammattinimike Nuoriso- ja vapaa-ajanohjauksen perustutkinnon suorittaneille. Tutkinto on toisen asteen koulutus ja sen laajuus on 120 opintoviikkoa. Valmistuneet voivat työskennellä esimerkiksi nuorisotaloilla, -palveluissa ja leiriohjaajina. Tutkinnon jälkeen on hyvät edellytykset jatkaa ammattikorkeakouluun sosionomiksi tai yhteisöpedagogiksi.